open-index/open-wikipedia-markdown huggingface dataset:
สุรสาล ผาสุข

**สุรสาล ผาสุข** (เกิด 27 มกราคม พ.ศ. 2493) อดีตสมาชิกสภาผู้แทนราษฎรจังหวัดสิงห์บุรี 1 สมัย เขาได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2554 สังกัดพรรคเพื่อไทย

## ประวัติ
สุรสาล เกิดเมื่อวันที่ 27 มกราคม พ.ศ. 2493 เป็นบุตรนายประเสริฐ กับนางเสงี่ยม ผาสุข มีพี่น้อง 5 คน หนึ่งในนั้นคือบุญเตือน เหี้ยมจ่าง อดีตสมาชิกองค์การบริหารส่วนจังหวัดสิงห์บุรี เขตอำเภออินทร์บุรี สุรสาลสมรสและหย่า มีบุตร 2 คน

สำเร็จการศึกษาการศึกษาบัณฑิต สาขาคณิตศาสตร์-ฟิสิกส์ วิทยาลัยวิชาการศึกษาพิษณุโลก, การศึกษาคณิตศาสตร์ (ค.ม.) สาขาคณิตศาสตร์ จุฬาลงกรณ์มหาวิทยาลัย และคณิตศาสตรศึกษา (กศ.ด.) สาขาคณิตศาสตร์ มหาวิทยาลัยศรีนครินทรวิโรฒ

## งานการเมือง
ก่อนลงเลือกตั้งสุรสาล เป็นอาจารย์มหาวิทยาลัยราชภัฏธนบุรี ในปี พ.ศ. 2554 เขาลงสมัครรับเลือกตั้งเป็นครั้งแรก ด้วยการผลักดันของนายพายัพ ปั้นเกตุ (อดีต สส.พรรคไทยรักไทย ที่ขึ้นไปลงระบบบัญชีรายชื่อ) และมีฐานเสียงของนายประเสริฐ เหี้ยมฉ่าง นายกองค์การบริหารส่วนตำบลชีน้ำร้ายในขณะนั้น ซึ่งเป็นพี่เขย และบุญเตือน เหี้ยมฉ่าง ส.อบจ. พี่สาว ให้การสนับสนุน ผลการเลือกตั้งนายสุรสาลได้รับเลือกเป็นสมาชิกสภาผู้แทนราษฎร โดยเอาชนะโชติวุฒิ ธนาคมานุสรณ์ อดีต สส. จากพรรคชาติไทยพัฒนา

พ.ศ. 2562 ลงสมัคร สส.สังกัดพรรคเพื่อไทย และได้พ่ายแพ้ ให้กับโชติวุฒิ ธนาคมานุสรณ์ จากพรรคพลังประชารัฐ

พ.ศ. 2563 เบนเข็มเล่นการเมืองท้องถิ่น ในการเลือกตั้งนายกองค์การบริหารส่วนจังหวัดสิงห์บุรี พ.ศ. 2563 แต่พ่ายแพ้ให้กับศุภวัฒน์ เทียนถาวร (อดีตนายก อบจ.หลายสมัย และอดีตสมาชิกวุฒิสภา)

วันที่ 4 กุมภาพันธ์ พ.ศ. 2566 สุรสาลตัดสินใจย้ายไปสังกัดพรรคไทยสร้างไทย และลงสมัคร สส. อีกครั้งผลการเลือกตั้งวันที่ 14 พฤษภาคม พ.ศ. 2566 สุรสาล แพ้การเลือกตั้ง ได้ลำดับที่ 6 ได้คะแนนเพียง 2,317 คะแนน

### สมาชิกสภาผู้แทนราษฎร
สุรสาล ผาสุข ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดสิงห์บุรี สังกัดพรรคเพื่อไทย

## เครื่องราชอิสริยาภรณ์

## อ้างอิง

## แหล่งข้อมูลอื่น
*นายสุรสาล ผาสุข , เว็บไซต์รัฐสภาไทย
*บัญชีแสดงรายการทรัพย์สินและหนี้สินของนายสุรสาล ผาสุข, สำนักงานคณะกรรมการป้องกันและปราบปรามการทุจริตแห่งชาติ
*ข้อมูลนักการเมืองไทย (นายสุรสาล ผาสุข), ศูนย์ข้อมูลนักการเมือง

หมวดหมู่:บุคคลจากจังหวัดสิงห์บุรี
หมวดหมู่:อาจารย์คณะครุศาสตร์ - ศึกษาศาสตร์
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดสิงห์บุรี
หมวดหมู่:นักการเมืองพรรคเพื่อไทย
หมวดหมู่:พรรคไทยสร้างไทย
หมวดหมู่:บุคคลจากคณะศึกษาศาสตร์ มหาวิทยาลัยนเรศวร
หมวดหมู่:นิสิตเก่าคณะครุศาสตร์ จุฬาลงกรณ์มหาวิทยาลัย
หมวดหมู่:บุคคลจากคณะศึกษาศาสตร์ มหาวิทยาลัยศรีนครินทรวิโรฒ
หมวดหมู่:บุคคลจากมหาวิทยาลัยราชภัฏธนบุรี
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเครื่องราชอิสริยาภรณ์ ป.ช.
วงศ์เต่าแก้มแดง

**วงศ์เต่าแก้มแดง** () เป็นวงศ์ของเต่าวงศ์หนึ่ง ใช้ชื่อว่า Emydidae

เป็นเต่าที่มีลักษณะคล้ายกับเต่าในวงศ์เต่านา (Bataguridae) คือ มีกระดองที่โค้งกลมเหมือนกัน กระดองท้องใหญ่เหมือนกัน ในบางสกุลจะมีบานพับที่กระดองท้อง เช่น *[[Terrapene]]* แต่กระดูกแอนกูลาร์ของขากรรไกรล่างไม่เชื่อมติดกับกระดูกอ่อนเมคเคล กระดูกออคซิพิทัลเป็นชิ้นแคบ การหุบขากรรไกรล่างเกิดจากการทำงานของกล้ามเนื้อที่ผ่านไปกระดูกโพรโอติก และขากรรไกรติดกับพื้นผิวของก้านกระดูกโพรโอติกที่อยู่ในซัยโนเวียลแคปซูล กระดองท้องไม่มีกระดูกมีโสพลาสทรอน มีกระดูกพลาสทรอนไปเชื่อมต่อกับขอบนอกของกระดองหลังที่มีร่องแบ่งเป็นกระดูกชิ้นเล็กจำนวน 11 คู่ กระดูกเชิงกรานเชื่อมติดกับกระดองท้องในลักษณะที่ยืดหยุ่นได้

เป็นเต่าที่มีวงศ์ขนาดใหญ่ จึงแบ่งออกได้เป็น 2 วงศ์ย่อย ๆ (ดูในตาราง) มีทั้งหมด 10 สกุล ราว 50 ชนิด พบแพร่กระจายพันธุ์ในพื้นที่ชุ่มน้ำทั้งน้ำจืดและน้ำกร่อย ทั้งในทวีปยุโรป, อเมริกาเหนือ และบางส่วนของอเมริกาใต้

เต่าตัวผู้โดยมากจะมีขนาดเล็กกว่าตัวเมียมาก และมีความแตกต่างระหว่างเพศมาก จนเห็นได้ชัดเจน กินอาหารได้หลากหลายทั้งพืชและสัตว์ หรือบางสกุลหรือบางชนิดก็กินได้ทั้ง 2 อย่าง

โดยชนิดที่ใหญ่ที่สุด คือ เต่าแก้มแดง (*Trachemys scripta*) หรือที่รู้จักกันในชื่อ "เต่าญี่ปุ่น" ที่นิยมเลี้ยงกันเป็นสัตว์เลี้ยงจนกลายเป็นชนิดพันธุ์ต่างถิ่นในหลายประเทศ  รวมถึงในประเทศไทยด้วย โดยสามารถโตเต็มที่ได้ถึง 60 เซนติเมตร และขนาดเล็กที่สุด คือ เต่าจุด (*Clemmys guttata*) ที่โตเต็มที่มีความยาวกระดองเพียง 10-12 เซนติเมตร เท่านั้น

ขยายพันธุ์ด้วยการวางไข่ โดยฝังไข่ไว้ในหาดทรายริมฝั่งแม่น้ำ โดยเต่าเพศเมียจะวางไข่ในช่วงฤดูใบไม้ผลิ และลูกเต่าจะฟักเป็นตัวในช่วงปลายฤดูร้อน

## การจำแนก
จำแนกออกได้เป็น 10 สกุล ใน 2 วงศ์ย่อย
***วงศ์ย่อย [[Emydinae]]**
**สกุล *[[Clemmys]]*
**สกุล *[[Emys]]* (รวมถึงอดีตที่ใช้ชื่อสกุลว่า *[[Actinemys]]* และ *[[Emydoidea]]*)
**สกุล *[[Glyptemys]]*
**สกุล *[[Terrapene]]*
***วงศ์ย่อย [[Deirochelyinae]]**
**สกุล *[[Chrysemys]]*
**สกุล *[[Deirochelys]]*
**สกุล *[[Graptemys]]*
**สกุล *[[Malaclemys]]*
**สกุล *[[Pseudemys]]*
**สกุล *[[Trachemys]]*
## ดูเพิ่ม
*วงศ์เต่านา

## อ้างอิง

หมวดหมู่:เต่า
หมวดหมู่:วงศ์เต่าแก้มแดง
Staphylococcus aureus

[right|thumb|250px|การย้อมติดสีแกรมของ ''S. aureus'' ที่มักปรากฏเป็นกลุ่ม ผนังเซลล์ติดสีของ[คริสตัลไวโอเล็ต]]
[thumb|250px|โคโลนีสีเหลืองของ ''S. aureus'' ที่เจริญบน [blood agar บริเวณใสรอบ ๆ โคโลนีเกิดจากการย่อยสลายเซลล์เม็ดเลือดแดงในอาหาร (beta hemolysis)]]
***Staphylococcus aureus*** (; หมายถึง องุ่นสีทอง) เป็นแบคทีเรียชนิด facultative anaerobic กรัมบวก รูปกลม เป็นส่วนหนึ่งของจุลินทรีย์ที่เป็นเชื้อประจำถิ่นในผิวหนังและโพรงจมูก เป็นแบคทีเรียก่อโรคชนิดหนึ่ง เมื่อ *S. aureus* ปนเปื้อนลงไปในอาหาร จะสร้างสารพิษที่เรียกว่าเอนเทอโรทอกซินขึ้น ซึ่งแบ่งออกเป็น 8 ชนิด ได้แก่ ชนิด A, B, C1, C2, C3, D, E และ H สารพิษนี้ทนต่อความร้อนได้ดีมาก ทำให้ผู้บริโภคเกิดอาหารเป็นพิษ หลังจากรับประทานอาหารที่มีแบคทีเรียปนเปื้อนเข้าไปประมาณ 1–6 ชั่วโมง อาการของโรคอาหารเป็นพิษที่เกิดจาก *S. aureus* คือ คลื่นไส้ อาเจียน ท้องร่วง ปวดท้องจากสารพิษ อาการมักเกิดขึ้นอย่างเฉียบพลัน ส่วนมากไม่มีไข้ ในรายรุนแรงอาจช็อกได้

## อ้างอิง

## แหล่งข้อมูลอื่น
* 
* StopMRSANow.org - Discusses how to prevent the spread of MRSA

หมวดหมู่:โรคติดเชื้อแบคทีเรีย
หมวดหมู่:วิทยาแบคทีเรีย
หมวดหมู่:แบคทีเรียก่อโรค
หมวดหมู่:Staphylococcus
สหรัฐ กุลศรี

**สหรัฐ กุลศรี** (เกิด 30 มกราคม พ.ศ. 2504) ชื่อเล่น **หรั่ง** อดีตสมาชิกสภาผู้แทนราษฎรจังหวัดสุพรรณบุรี สังกัดพรรคเพื่อไทย

## ประวัติ
สหรัฐ มีเชื้อสายลาวครั่ง เกิดเมื่อวันที่ 30 มกราคม พ.ศ. 2504 เป็นบุตรนายสุธีร์ กับนางเอี่ยม กุลศรี มีพี่สาว 1 คน สำเร็จการศึกษาทางด้านนิติศาสตร์ จากมหาวิทยาลัยรามคำแหง สมรสและหย่า มีบุตร 1 คน

## งานการเมือง
เริ่มเข้าสู่เส้นทางการเมืองโดยการหาเสียงมาตั้งแต่ปี พ.ศ. 2540 โดยปี พ.ศ. 2544 ลงสมัครกับพรรคประชาธิปัตย์ ต่อมา พ.ศ. 2548 ย้ายมาลงสมัครกับพรรคไทยรักไทย และได้รับคะแนนเพิ่มขึ้นเรื่อยๆ จนกระทั่งได้รับการเลือกตั้งครั้งแรกในนามพรรคเพื่อไทย เป็น สส.พรรคเพื่อไทยเพียงคนเดียวของจังหวัดสุพรรณบุรีที่สามารถเจาะฐานเสียงของพรรคชาติไทยได้ นับตั้งแต่ปี 2531 เป็นต้นมา

สหรัฐมีประวัติการลงสมัครรับเลือกตั้ง ดังนี้
* พ.ศ. 2544 ลงสมัครในนามพรรคประชาธิปัตย์ ได้รับ 7,364 คะแนน พ่ายจองชัย เที่ยงธรรม (43,484 คะแนน)
* พ.ศ. 2548 ลงสมัครในนามพรรคไทยรักไทย ได้รับ 29,927 คะแนน พ่ายเสมอกัน เที่ยงธรรม (42,795 คะแนน)
* พ.ศ. 2550 ลงสมัครในนามพรรคพลังประชาชน ได้รับ 48,559 คะแนน มาเป็นอันดับที่ 3 เป็นรองเสมอกัน เที่ยงธรรม (108,905 คะแนน) และยุทธนา โพธสุธน (108,831 คะแนน)
* พ.ศ. 2554 ลงสมัครในนามพรรคเพื่อไทย ได้รับ 46,940 คะแนน ชนะมุกดา เที่ยงธรรม (36,351 คะแนน)
* พ.ศ. 2562 ลงสมัครในนามพรรคเพื่อไทย ได้รับ 33,368 คะแนน พ่ายเสมอกัน เที่ยงธรรม (59,714 คะแนน)
* พ.ศ. 2566 ลงสมัครในนามพรรคเพื่อไทย ได้รับ 17,876 คะแนน มาเป็นอันดับที่ 3 เป็นรองเสมอกัน เที่ยงธรรม (42,639 คะแนน) และยุทธนา โพธสุธน (20,400 คะแนน)
* พ.ศ. 2569 ลงสมัครในนามพรรคพลังประชารัฐ ได้รับ  คะแนน 

นอกจากนี้ยังเคยเป็นผู้ชำนาญการประจำคณะกรรมาธิการการเกษตรและสหกรณ์ สภาผู้แทนราษฎร และผู้ช่วยดำเนินงาน สส.อาทิตย์ อุไรรัตน์ และปองพล อดิเรกสาร

### สมาชิกสภาผู้แทนราษฎร
สหรัฐ กุลศรี ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดสุพรรณบุรี สังกัดพรรคเพื่อไทย

## เครื่องราชอิสริยาภรณ์

## อ้างอิง

## แหล่งข้อมูลอื่น
*นายสหรัฐ กุลศรี , เว็บไซต์รัฐสภาไทย
*บัญชีแสดงรายการทรัพย์สินและหนี้สินของนายสหรัฐ กุลศรี, สำนักงานคณะกรรมการป้องกันและปราบปรามการทุจริตแห่งชาติ
*ข้อมูลนักการเมืองไทย (นายสหรัฐ กุลศรี), ศูนย์ข้อมูลนักการเมือง

หมวดหมู่:บุคคลจากอำเภอหนองหญ้าไซ
หมวดหมู่:ชาวไทยเชื้อสายลาว
หมวดหมู่:นักการเมืองจากจังหวัดสุพรรณบุรี
หมวดหมู่:สมาชิกสภาผู้แทนราษฎรจังหวัดสุพรรณบุรี
หมวดหมู่:พรรคประชาธิปัตย์
หมวดหมู่:พรรคไทยรักไทย
หมวดหมู่:พรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:พรรคพลังประชารัฐ
หมวดหมู่:บุคคลจากมหาวิทยาลัยราชภัฏธนบุรี
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
อรรถพล วงษ์ประยูร

**อรรถพล วงษ์ประยูร**  (เกิด 29 พฤศจิกายน พ.ศ. 2510)  เป็นนักการเมืองชาวไทย ปัจจุบันดำรงตำแหน่งสมาชิกสภาผู้แทนราษฎรจังหวัดสระบุรี สังกัดพรรคภูมิใจไทย

## ประวัติ
อรรถพล เกิดเมื่อวันที่ 29 พฤศจิกายน พ.ศ. 2510 ที่ตำบลขุนโขลน อำเภอพระพุทธบาท จังหวัดสระบุรี เป็นบุตรนายบัญญัติ วงษ์ประยูร อดีต สส.สระบุรี และนางทองอยู่ วงษ์ประยูร มีพี่น้อง 4 คน หนึ่งในนั้นคือองอาจ วงษ์ประยูร สส.สระบุรี สมรสและหย่า มีบุตร 3 คน

สำเร็จการศึกษาจากคณะบริหารธุรกิจ มหาวิทยาลัยราชภัฏเทพสตรี และรัฐศาสตรมหาบัณฑิต สาขาการปกครองท้องถิ่น มหาวิทยาลัยขอนแก่น

## งานการเมือง
อดีตเป็นรองนายกองค์การบริหารส่วนจังหวัดสระบุรี ต่อมา พ.ศ. 2554 สมัครเป็นสมาชิกพรรคเพื่อไทย พร้อมกับพี่ชาย (องอาจ วงษ์ประยูร) และลงสมัครรับเลือกตั้งเป็นสมาชิกสภาผู้แทนราษฎรจังหวัดสระบุรีเป็นครั้งแรก สามารถเอาชนะร้อยตรีปรพล อดิเรกสาร อดีต ส.ส. จากพรรคภูมิใจไทย
ใน การเลือกตั้งสมาชิกสภาผู้แทนราษฎรไทยเป็นการทั่วไป ปี 2562 ไม่ได้รับการเลือกตั้ง โดยแพ้ นายสมบัติ อำนาคะ จากพรรคพลังประชารัฐ อย่างไรก็ตามเขาได้รับเลือกตั้งอีกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 ในเขตเดิม

### สมาชิกสภาผู้แทนราษฎร
อรรถพล วงษ์ประยูร ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดสระบุรี สังกัดพรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดสระบุรี สังกัดพรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569 จังหวัดสระบุรี สังกัดพรรคภูมิใจไทย

## เครื่องราชอิสริยาภรณ์

## อ้างอิง

## แหล่งข้อมูลอื่น
*นายอรรถพล วงษ์ประยูร , เว็บไซต์รัฐสภาไทย
*บัญชีแสดงรายการทรัพย์สินและหนี้สินของนายอรรถพล วงษ์ประยูร, สำนักงานคณะกรรมการป้องกันและปราบปรามการทุจริตแห่งชาติ
*ข้อมูลนักการเมืองไทย (นายอรรถพล วงษ์ประยูร), ศูนย์ข้อมูลนักการเมือง

หมวดหมู่:บุคคลจากอำเภอพระพุทธบาท
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดสระบุรี
หมวดหมู่:พรรคกิจสังคม
หมวดหมู่:นักการเมืองพรรคเพื่อไทย
หมวดหมู่:นักการเมืองพรรคภูมิใจไทย
หมวดหมู่:บุคคลจากมหาวิทยาลัยราชภัฏเทพสตรี
หมวดหมู่:บุคคลจากวิทยาลัยการปกครองท้องถิ่น มหาวิทยาลัยขอนแก่น
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
การปลูกถ่ายเซลล์ต้นกำเนิดของเม็ดเลือด

**การปลูกถ่ายเซลล์ต้นกำเนิดของเม็ดเลือด** () คือการปลูกถ่ายเซลล์ต้นกำเนิดเม็ดเลือด ซึ่งอาจเก็บจากเลือดดำ ไขกระดูก หรือเลือดจากสายสะดือ เซลล์เหล่านี้เจริญมาจากเนื้อเยื่อมีโซเดิร์ม และส่วนใหญ่อยู่ที่ไขกระดูกส่วนไขแดง พบได้ในใจกลางกระดูกส่วนใหญ่

เซลล์ต้นกำเนิดเม็ดเลือดนี้สามารถพัฒนาไปเป็นเม็ดเลือดในสายไมอีลอยด์ (เช่น เม็ดเลือดขาวโมโนไซต์ แมโครฟาจ นิวโตรฟิล เบโซฟิล อีโอซิโนฟิล เม็ดเลือดแดง เซลล์เดนไดรต์ เมกะแคริโอไซต์ และเกล็ดเลือด) และสายลิมฟอยด์ (เช่น เม็ดเลือดขาวลิมโฟไซต์ชนิดเซลล์ทีและเซลล์บี เซลล์เอ็นเค) ได้ 
## แหล่งที่มาของเซลล์ต้นกำเนิดเม็ดเลือด
การเลือกผู้บริจาคที่มีหมู่เอชแอลเอตรงกันกับผู้ป่วยเป็นขั้นตอนสำคัญในการลดความเสี่ยงของการเกิดปฏิกิริยาต่อต้านการปลูกถ่าย ผู้รับบริจาคเซลล์ต้นกำเนิดประมาณ 25-30% จะได้รับเซลล์มาจากพี่น้องที่มีหมู่เอชแอลเอตรงกันทุกประการ อย่างไรก็ดี แม้จะได้รับเซลล์จากบริจาคที่ "ตรงกันทุกประการ" แล้ว ก็ยังอาจเกิดปฏิกิริยาจากหมู่อัลลีลย่อย ทำให้เกิดเป็นภาวะสเต็มเซลล์ใหม่ต้านร่างกายผู้ป่วยได้
## แหล่งข้อมูลอื่น

* Bone marrow transplant – What happens on NHS Choices
* HCT-CI (Sorror et al. 2005) online calculator

หมวดหมู่:โลหิตวิทยา
หมวดหมู่:ระบบน้ำเหลือง
หมวดหมู่:เซลล์ต้นกำเนิด
หมวดหมู่:ศัลยศาสตร์มะเร็งวิทยา
หมวดหมู่:โลหิตวิทยา
Vibrio

***Vibrio*** เป็นสกุลของแบคทีเรียแกรมลบ รูปร่างเป็นท่อนสั้นหรือท่อนโค้ง มีแฟลกเจลลาที่ปลายเซลล์ ทำให้เคลื่อนที่ได้ ไม่สร้างแคปซูลและสปอร์ สร้างเอนไซม์ออกซิเดสได้ มีสมาชิกมากกว่า 30 ชนิด มีทั้งที่ก่อโรคและไม่ก่อโรค ชนิดที่ก่อโรคจะเกี่ยวกับทางเดินอาหารโดยเฉพาะการรับประทานอาหารดิบ ในธรรมชาติ อาศัยทั้งในน้ำจืด น้ำกร่อยและน้ำเค็ม
## อ้างอิง

## แหล่งข้อมูลอื่น
* Vibrio  genomes and related information at PATRIC, a Bioinformatics Resource Center funded by NIAID
* Bacteriological Analytical Manual Online 
* Association of Vibrio Biologist

หมวดหมู่:สกุลแบคทีเรีย
หมวดหมู่:Vibrionales
ชาผูเอ่อร์

thumb|ชาผูเอ่อร์
thumb|ชาผูเอ่อร์
**ชาผูเอ่อร์** () เป็นชาหมัก น้ำชามีสีดำและมีกลิ่นกับรสชาติที่เข้มข้น ผลิตจากใบชาที่ปลูกทางภาคใต้ของมณฑลยูนนาน ที่อำเภอผูเอ่อร์ โดยภาษาอี๋ของชาวอี๋ซึ่งเป็นชนกลุ่มน้อยที่อาศัยอยู่ในมณฑลยูนนาน ซึ่งปัจจุบันชาชนิดนี้ได้แพร่หลายไปทั่วโลก

## กรรมวิธีการผลิต
ชาผูเอ่อร์มีกรรมวิธีการผลิดแบบโบราณโดยการหมักไว้ในเข่งตะกร้าสานด้วยไม้ไผ่และรองด้วยใบตอง จากนั้นจึงอัดเป็นก้อนตั้งแต่ขนาดเท่าหัวแม่มือ ไปจนถึงขนาดเท่ากับโต๊ะกลม ๆ แล้วเก็บรักษาเอาไว้ตั้งแต่ 1 ปี 5 ปี 10 ปี ไปจนถึง 20 ปี แล้วจึงนำออกขาย

ชาชนิดนี้ไม่จำเป็นต้องเป็นก้อนเสมอไป แต่เพราะว่าสมัยโบราณการอัดเป็นก้อนสะดวกในการขนส่งมากกว่า

## ความเป็นมา
จากการค้นพบของนักประวัติศาสตร์และโบราณคดี พบว่า มีการใช้ชาผู่เอ่อร์เป็นเครื่องราชบรรณาการถวายแด่จักรพรรดิ์จีนมาตั้ง แต่เื่มื่อ 3,000 ปีก่อน แต่ในยุคสมัยนั้น ยังไม่เรียกใบชาชนิดนี้ว่า ชาผู่เอ่อร์  จนต่อมาเมื่อมาถึงยุคราชวงศ์ถังจึงได้เริ่มพัฒนาการเพาะปลูกใบชาภายใต้ชื่อ “ชาผู่เอ่อร์”  นับแต่นั้นมา ชาผู่เอ่อร์จึงเริ่มเป็นที่รู้จัก  และมีบทบาทที่สำคัญทางการค้าและเศรษฐกิจของประเทศจีน

      เมื่อเข้าสู่ยุคราชวงศ์ชิงอันเป็นราชวงศ์สุดท้ายของจีน ความนิยมชาผู่เอ่อร์ได้พุ่งขึ้นมาถึงจุดสูงสุด โดยในขณะนั้น ชาผู่เอ่อร์มีราคาจำหน่ายที่สูงมาก ยิ่งเป็นชาผู่เอ่อร์คุณภาพดีเป็นพิเศษด้วยแล้ว อาจมีราคาจำหน่ายสูงกว่าทองคำถึงสองเท่า และเริ่มมีการใช้ชาผู่เอ่อร์เป็นชาในพระราชสำนัก ซึ่งมีคำบอกเล่าว่า ชาผู่เอ่อร์เป็นชาที่พระนางซูสีไทเฮาทรงโปรดปรานยิ่งนัก  จนถึงกับมีการใช้ชาผู่เอ่อร์นี้ เป็นเครื่องราชบรรณาการถวายให้แก่จักรพรรดิ์ หรือกษัตริย์ของประเทศอื่นๆ ด้วย 

เมื่อถึงยุคที่ประเทศจีนเปลี่ยนแปลงการปกครองเป็นระบอบคอมมิวนิสต์ และสถาปนา “สาธารณรัฐประชาชนจีน” ขึ้นในปี ค.ศ. 1949 เป็นช่วงที่ธุรกิจใบชายูนนานซบเซาลงอย่างมาก จนถึงยุคสมัยหลังการเปิดประเทศ และปฏิรูปแผนพัฒนาเศรษฐกิจของจีน รัฐบาลมณฑลยูนนานก็มิได้ให้ความสนใจต่อการพัฒนาใบชาผู่เอ่อร์ แต่กลับให้ความสำคัญในการเพาะปลูกชาเขียว และชาแดง

เมื่อสังคมและเศรษฐกิจมีการพัฒนามากยิ่งขึ้น ชาวจีนมีคุณภาพชีวิตความเป็นอยู่ที่ดีขึ้น ผู้คนจึงเริ่มหันมาสนใจในการดูแลรักษาสุขภาพ และให้ความสำคัญกับรสชาติในการบริโภคมากยิ่งขึ้น ใบชาผู่เอ่อร์จึงเริ่มกลับมามีบทบาทในสังคมจีนอีกครั้งหนึ่ง  และมิได้เป็นที่นิยมแต่เฉพาะในมณฑลยูนนาน หรือในประเทศจีนเท่านั้น หากแต่กระแสการดื่มชาผู้เอ่อร์ยังโด่งดังไปจนถึงฮ่องกง ไต้หวัน สิงค์โปร์ อเมริกา ฝรั่งเศส รวมถึงประเทศไทย 

จึงทำให้รัฐบาลมณฑลยูนนานตระหนักถึงคุณค่า โอกาส และความสำคัญทางด้านเศรษฐกิจของชาผู่เอ่อร์ ทำให้ศิลปะในการหมักบ่ม และการชงชาผู่เอ่อร์แต่โบราณได้ถูกนำมาศึกษาวิจัย และพัฒนาอย่างต่อเนื่องอีกครั้ง ดังจะเห็นได้จากช่วงระยะเวลาหลายปีที่ผ่านมา รัฐบาลมณฑลยูนนานได้ทุ่มงบประมาณด้านการประชาสัมพันธ์เส้นทางขนส่งชาผู่เออร์ (เส้นทางสายชา) รวมถึงรื้อฟื้นวัฒนธรรมโบราณ และประโยชน์ในการบริโภคชาผู่เอ่อร์ให้รู้จักกันอย่างกว้างขวางมากยิ่งขึ้น

## อ้างอิง
jibcha – ชาผู่เอ๋อ,ชาผู่เอ่อร์ เป็นชาที่ได้รับความสนใจ จากผู้บริโภคทุกเพศทุกวัย
หมวดหมู่:ชาจีน
หมวดหมู่:ติ่มซำ
ไนท์อินไวท์ซาติน

**ไนท์อินไวท์ซาติน** () เป็นเพลงจากอัลบั้ม *Days of Future Passed* อัลบั้มที่สามของวงเดอะมูดีบลูส์ แต่งโดย จัสติน เฮย์เวิร์ด มือกีตาร์และนักร้องนำของวง  วางจำหน่ายซิงเกิลเมื่อเดือนพฤศจิกายน ค.ศ. 1967  เพลงนี้ได้รับการจัดเข้าทำเนียบหอเกียรติยศ ในพิธีประกาศรางวัลแกรมมีประจำปี 1999 

อัลบั้ม Days of Future Passed ถือว่าเป็นผลงานในแนวโปรเกรสซีฟร็อกชุดแรกของวง  ก่อนหน้านี้เดอะมูดีบลูส์มีสัญญาอยู่กับเดคคาเรเคิดส์ และได้รับมอบหมายจากต้นสังกัดให้ทำผลงานชุดใหม่ โดยนำซิมโฟนีหมายเลข 9 "From the New World" ของอันโตญีน ดโวฌาก มาตีความในแบบร็อกแอนด์โรล   เพื่อใช้โปรโมตระบบบันทึกเสียงแบบใหม่ Deramic Stereo Sound (DSS) ของค่ายแผ่นเสียง "เดอแรมเรเคิดส์" บริษัทลูกที่ตั้งขึ้นมาใหม่ของเดคคา 

เดอะมูดีบลูส์นำผลงานที่แต่งให้เดคคามาพัฒนาเป็นคอนเซปต์อัลบั้ม  Days of Future Passed  ประกอบด้วย 7 แทรค แต่ละแทรคกล่าวถึงชีวิตประจำวันของชายคนหนึ่ง ตั้งแต่ตื่นตอนเช้าจนถึงเข้านอนตอนกลางคืน มีนักดนตรีประกอบด้วย จัสติน เฮย์เวิร์ด (ร้องนำ-กีตาร์โปร่ง), จอห์น ลอดจ์ (กีตาร์เบส), ไมค์ พินเดอร์ (คีย์บอร์ดเมลโลทรอน), เรย์ โทมัส (ฟลูท), แกรม เอดจ์ (กลอง-เพอร์คัชชัน) และวงออเคสตราอำนวยเพลงและเรียบเรียงโดย ปีเตอร์ ไนท์  เพลงไนท์อินไวท์ซาตินนี้เป็นเพลงที่เจ็ด เพลงสุดท้ายของอัลบั้ม  

ผลงานชิ้นนี้เกือบไม่ได้วางจำหน่าย เนื่องจากผู้บริหารเดอแรมเรเคิดส์คิดว่าการนำดนตรีคลาสสิกมาผสมผสานกับดนตรีร็อก แบบซิมโฟนิก เป็นเรื่องล้ำสมัย เกรงว่าผลงานจะล้มเหลวหากไม่ได้การยอมรับ

เมื่อซิงเกิลวางจำหน่ายครั้งแรก มีความยาวถึง 7 นาที 38 วินาที ขึ้นได้ถึงอันดับที่ 19 ในชาร์ตซิงเกิลแห่งสหราชอาณาจักร  กล่าวกันว่าซิงเกิลน่าจะมีอันดับดีกว่านี้หากมีความยาวไม่ถึง 7 นาที เพราะสถานีวิทยุต่างๆ จะสามารถเปิดโปรโมตได้บ่อยครั้งกว่า  

ในปี ค.ศ. 1972 ทางวงได้วางจำหน่ายซิงเกิลอีกครั้งหนึ่งในสหรัฐอเมริกา หลังจากมีตัวอย่างความสำเร็จของซิงเกิลที่มีความยาวมากๆ เช่น *[[Hey Jude]]* (7 นาที 11 วินาที) ของเดอะบีเทิลส์ และ *[[Layla]]* (7 นาที 2 วินาที) ของอีริก แคลปตัน  การวางจำหน่ายในครั้งที่สองนี้ ซิงเกิลขึ้นได้ถึงอันดับ 2 ของบิลบอร์ดฮอต 100 และอันดับ 1 ของนิตยสารแคชบอกซ์ มียอดจำหน่ายมากกว่าหนึ่งล้านแผ่น  ในปลายปีนั้นซิงเกิลวางจำหน่ายในสหราชอาณาจักร และขึ้นถึงอันดับ 9  ในปี 1979 ได้วางจำหน่ายซิงเกิลอีกครั้งหนึ่ง ขึ้นถึงอันดับ 14 

## อ้างอิง

## แหล่งข้อมูลอื่น
* http://www.bbc.co.uk/radio2/soldonsong/songlibrary/nightsinwhitesatin.shtml

หมวดหมู่:เพลงในปี พ.ศ. 2510
หมวดหมู่:ซิงเกิลในปี พ.ศ. 2538
หมวดหมู่:ซิงเกิลในปี พ.ศ. 2510
หมวดหมู่:ซิงเกิลในปี พ.ศ. 2515
หมวดหมู่:ซิงเกิลในปี พ.ศ. 2522
เหยี่ยวเคสเตรลพันธุ์อเมริกา

**เหยี่ยวเคสเตรลพันธุ์อเมริกา** () หรือที่เรียกกันอย่างไม่เป็นทางการว่า *Sparrow Hawk (เหยี่ยวนกกระจอก) * เป็นเหยี่ยวปีกแหลมขนาดเล็ก และเป็นเหยี่ยวเคสเตรลชนิดเดียวที่พบในทวีปอเมริกา เป็นเหยี่ยวปีกแหลมที่พบมากในทวีปอเมริกาเหนือและพบในถิ่นอาศัยหลากหลายรูปแบบ ด้วยความยาว 19 - 21 เซนติเมตร มันจึงเป็นเหยี่ยวปีกแหลมขนาดเล็กที่สุดในทวีปอเมริกาเหนือ  เหยี่ยวเคสเตรลพันธุ์อเมริกามีลักษณะต่างกันในสองเพศ ทั้งขนาดและชุดขน แม้ว่าทั้งสองเพศจะมีสีขนค่อนข้างแดงที่หลังที่เห็นได้ชัด  นกวัยอ่อนมีชุดขนคล้ายนกโตเต็มวัย

เหยี่ยวเคสเตรลพันธุ์อเมริกาล่าเหยื่อโดยการบินร่อนกลางอากาศด้วยการกระพือปีกอย่างรวดเร็ว และสอดส่ายสายตาพบพื้นเพื่อหาเหยื่อ  ปกติจะกินตั๊กแตน, กิ้งก่า, หนู, และนกขนาดเล็กเป็นอาหาร  เหยี่ยวทำรังในโพรงบนต้นไม้ หน้าผา อาคาร และสิ่งก่อสร้างอื่นๆ  ตัวเมียวางไข่ครั้งละสามถึงเจ็ดใบ พ่อและแม่ช่วยกันกกไข่  เหยี่ยวเคสเตรลพันธุ์อเมริกาเป็นนกที่ใช้ในกีฬาล่าเหยื่อด้วยนกตระกูลเหยี่ยว โดยเฉพาะผู้เริ่มต้น

พิสัยการผสมพันธุ์วางไข่เริ่มจากตอนกลางและตะวันตกของรัฐอะแลสกาข้ามไปยังตอนเหนือของประเทศแคนาดาถึงรัฐโนวาสโกเชีย และลงไปทางใต้ตลอดทวีปอเมริกาเหนือ ในตอนกลางประเทศเม็กซิโกและแคริบเบียน มันเป็นนกประจำถิ่นในอเมริกากลางและตลอดทั่วทวีปอเมริกาใต้ นกส่วนมากที่ผสมพันธุ์วางไข่ในประเทศแคนาดาและตอนเหนือของสหรัฐอเมริกาจะอพยพลงใต้เมื่อฤดูหนาว พบนกอพยพหลงบางครั้งในทางตะวันตกของยุโรป

## ลักษณะ
เหยี่ยวเคสเตรลพันธุ์อเมริกาเป็นเหยี่ยวปีกแหลมขนาดเล็กที่สุดในทวีปอเมริกาเหนือ  สองเพศมีลักษณะต่างกัน แม้ว่าชุดขนจะมีลักษณะคล้ายกันไปบ้าง นกเหยี่ยวยาว 19 - 21 เซนติเมตร ปีกกว้าง 50 - 60 เซนติเมตร ตัวเมียใหญ่กว่าตัวผู้  ตัวผู้หนัก 103 - 120 กรัม และตัวเมียหนัก 126 - 166 กรัม

มันแตกต่างจากนักล่าชนิดอื่นอีกหลายชนิด สองเพศมีลักษณะต่างกันที่ชุดขนมากกว่าขนาด  ตัวผู้มีปีกสีเทา-ฟ้า มีลายจุดสีดำ ปีกด้านล่างขาวมีลายดำ  หลังสีน้ำตาลแดงมีลายแถบที่ช่วงล่าง  ท้องและตะโพกขาว มีลายจุดสีดำ หางสีน้ำตาลแดง ปลายมีสีน้ำตาลแดงหรือสีขาว มีลายแถบสีดำที่เกือบสุดปลายหาง  ตัวเมียหลังและปีกมีสีน้ำตาลแดง มีลายแถบสีน้ำตาลดำ  ด้านล่างมีสีครีมถึงสีแทน มีลายเส้นสีน้ำตาลเข้ม  หางแตกต่างจากตัวผู้อย่างชัดเจน มีสีน้ำตาลแดงและมีลายแถบสีดำจำนวนมาก  นกวัยอ่อนมีชุดขนคล้ายนกโตเต็มวัย  ทั้งสองเพศ หัวมีสีขาว ด้านบนมีสีเทาออกฟ้า มีเส้นสีดำแคบๆ บนหน้า ด้านละสองเส้น ขณะที่เหยี่ยวเคสเตรลชนิดอื่นมีข้างละเส้น มีจุดสีดำ (ตา, ocelli) ในแต่ละข้างของคอที่มีสีขาวหรือส้ม  ประโยชน์ของจุดทั้งสองนี้ยังคงเป็นที่ถกเถียง แต่ทฤษฎีที่เป็นที่ยอมรับมากที่สุดคือ เป็น "ตาหลอก" ซึ่งจะช่วยปกป้องนกจากการโจมตีของศัตรูที่อาจเกิดขึ้นได้

## อ้างอิง

## บรรณานุกรม
* 
* 
* 
* 

## แหล่งข้อมูลอื่น

* Internet Bird Collection Videos
* South Dakota Birds and Birding Information and photographs
* USGS Patuxent Bird Identification InfoCenter 
* VIREO  photo gallery
* American Kestrel , Birds of Nova Scotia.

หมวดหมู่:วงศ์เหยี่ยวปีกแหลม
สุรสิทธิ์ เจียมวิจักษณ์

**สุรสิทธิ์ เจียมวิจักษณ์** (เกิด 4 กุมภาพันธ์ พ.ศ. 2499) เป็นนักการเมืองชาวไทย ปัจจุบันดำรงตำแหน่งสมาชิกสภาผู้แทนราษฎรจังหวัดเชียงราย สังกัดพรรคกล้าธรรม

## ประวัติ
สุรสิทธิ์ เกิดเมื่อวันที่ 4 กุมภาพันธ์ พ.ศ. 2499 เป็นบุตรนายเทพ กับนางจันฟอง เจียมวิจักษ์ มีพี่น้อง 5 คน ด้านครอบครัวสมรสกับนางขนิษฐา เจียมวิจักษณ์ มีบุตร 3 คน สำเร็จการศึกษาระดับปริญญาตรี คณะบริหารธุรกิจ สาขาบริหารธุรกิจ จากสถาบันราชภัฏสวนดุสิต

## งานการเมือง
อดีตสมาชิกสภาจังหวัดเชียงราย 2 สมัย (พ.ศ. 2528 - พ.ศ. 2538) ได้รับการเลือกตั้งเป็นสมาชิกสภาผู้แทนราษฎรจังหวัดเชียงรายในปี พ.ศ. 2538 แต่สอบตกในครั้งต่อมา โดยในปี พ.ศ. 2544 ได้ย้ายลงสมัครในนามพรรคประชาธิปัตย์ พ่ายให้ถาวร ตรีรัตน์ณรงค์ จากพรรคไทยรักไทย แต่หลังจากนั้น พ.ศ. 2548 ได้ลงสมัครสังกัดพรรคไทยรักไทย แทนถาวร ที่ขึ้นไปลงสมัครในระบบบัญชีรายชื่อ สุรสิทธิ์ได้รับเลือกตั้งต่อกันมาอีก 3 สมัย

ปี 2565 สุรสิทธิ์ เป็นประธานภาคเหนือของพรรคสร้างอนาคตไทย ต่อมา ได้เปิดตัวร่วมงานการเมืองกับพรรคชาติไทยพัฒนา

### สมาชิกสภาผู้แทนราษฎร
สุรสิทธิ์ เจียมวิจักษณ์ ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ

# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดเชียงราย สังกัดพรรคเอกภาพ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดเชียงราย สังกัดพรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดเชียงราย สังกัดพรรคพลังประชาชน → พรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดเชียงราย สังกัดพรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569 จังหวัดเชียงราย สังกัดพรรคกล้าธรรม

## เครื่องราชอิสริยาภรณ์

## อ้างอิง

## แหล่งข้อมูลอื่น
*นายสุรสิทธิ์ เจียมวิจักษณ์ , เว็บไซต์รัฐสภาไทย
*ข้อมูลนักการเมืองไทย (นายสุรสิทธิ์ เจียมวิจักษณ์), ศูนย์ข้อมูลนักการเมืองไทย

หมวดหมู่:สมาชิกสภาผู้แทนราษฎรจังหวัดเชียงราย
หมวดหมู่:นักการเมืองพรรคเอกภาพ
หมวดหมู่:พรรคความหวังใหม่
หมวดหมู่:พรรคประชาธิปัตย์
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:พรรคสร้างอนาคตไทย
หมวดหมู่:พรรคชาติไทยพัฒนา
หมวดหมู่:นักการเมืองพรรคกล้าธรรม
หมวดหมู่:บุคคลจากคณะวิทยาการจัดการ มหาวิทยาลัยสวนดุสิต
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
รังสรรค์ วันไชยธนวงศ์

**รังสรรค์ วันไชยธนวงศ์** (เกิด 18 กรกฎาคม พ.ศ. 2509) ปัจจุบันดํารงตําแหน่งสมาชิกสภาผู้แทนราษฎรจังหวัดเชียงราย รองเลขาธิการนายกรัฐมนตรี ฝ่ายการเมือง (ประจำโสภณ ซารัมย์) อดีตที่ปรึกษารองนายกรัฐมนตรี และอดีตรองเลขาธิการนายกรัฐมนตรี ฝ่ายการเมือง (ประจำอนุทิน ชาญวีรกูล)

## ประวัติ
รังสรรค์ สำเร็จการศึกษาบริหารธุรกิจมหาบัณฑิต สำนักวิชาการจัดการ มหาวิทยาลัยแม่ฟ้าหลวง

รังสรรค์ เป็นลูกพี่ลูกน้องกับ อดุลย์ วันไชยธนวงศ์

## งานการเมือง
อดีตเป็น ส.อบจ. เชียงราย (พ.ศ. 2540 - 2548) ลงรับเลือกตั้งสมาชิกสภาผู้แทนราษฎรครั้งแรกในปี พ.ศ. 2550 สังกัดพรรคพลังประชาชน และได้รับการเลือกตั้ง ต่อมา พ.ศ. 2554 ลงสมัครในนามพรรคเพื่อไทย เอาชนะสุธีระพงษ์ วันไชยธนวงศ์ หลานชายตนเอง

ในปี พ.ศ. 2562 เขาได้รับเลือกตั้งอีกสมัยในสังกัดพรรคเพื่อไทย ต่อมาได้มีการย้ายมาที่พรรคภูมิใจไทย และได้ลงสมัครรับเรื่องตั้ง ในพื้นที่จังหวัดเชียงราย เขตเลือกตั้งที่ 5 ในนามพรรคภูมิใจไทย แต่พ่ายแพ้ให้กับผู้สมัครหน้าใหม่ของพรรคเพื่อไทย

### สมาชิกสภาผู้แทนราษฎร
รังสรรค์ วันไชยธนวงศ์ ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดเชียงราย สังกัดพรรคพลังประชาชน
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดเชียงราย สังกัดพรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดเชียงราย สังกัดพรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569 จังหวัดเชียงราย สังกัดพรรคภูมิใจไทย

## เครื่องราชอิสริยาภรณ์

## อ้างอิง

หมวดหมู่:นักการเมืองจากจังหวัดเชียงราย
หมวดหมู่:สมาชิกสภาผู้แทนราษฎรจังหวัดเชียงราย
หมวดหมู่:นักการเมืองพรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:นักการเมืองพรรคภูมิใจไทย
หมวดหมู่:บุคคลจากสำนักวิชาการจัดการ มหาวิทยาลัยแม่ฟ้าหลวง
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
เดล

**เดล** (Del) คือชื่อดินแดนมนุษย์แห่งหนึ่งบนทวีปมิดเดิลเอิร์ธ  ในจินตนิยายของ เจ. อาร์. อาร์. โทลคีน ชุด เดอะลอร์ดออฟเดอะริงส์ เดลเป็นอาณาจักรของมนุษย์ริมแม่น้ำเคลดูอิน (แม่น้ำรันนิ่ง) ตั้งอยู่ระหว่างภูเขาโลนลี่กับทะเลสาบลองเลค ปกครองโดยกิริออน จนกระทั่งมังกรสม็อกทำลายลงเมื่อปี 2770 ของยุคที่สาม หลังจากที่คนแคระฟื้นฟูอาณาจักรใต้ภูเขาโลนลี่แล้ว ชาวมนุษย์จึงกลับไปตั้งถิ่นฐานที่เดลอีกครั้ง  

เดลล่มสลายลงอีกครั้งในช่วงสงครามแหวนเมื่อถูกมอร์ดอร์และชาวอีสเตอร์ลิงรุกราน ชาวเดลลี้ภัยไปยังเอเรบอร์กับพวกคนแคระ กษัตริย์ดาอินที่ 2 แห่งเอเรบอร์ (ไอร์อ้อนฟุต) กับกษัตริย์แบรนด์แห่งเดลถูกสังหารในระหว่างการสัประยุทธ์แห่งเดล เมื่อเซารอนสิ้นอำนาจแล้ว เดลจึงได้ฟื้นฟูอาณาจักรอีกครั้ง

หมวดหมู่:ดินแดนในตำนานของโทลคีน
งูแบล็กแมมบา

**งูแบล็กแมมบา** () งูพิษร้ายแรงมากชนิดหนึ่ง มีชื่อวิทยาศาสตร์ว่า *Dendroaspis polylepis* อยู่ในวงศ์งูพิษเขี้ยวหน้า (Elapidae) พบกระจายพันธุ์ในทวีปแอฟริกา ในแถบตอนใต้และตอนกลาง

งูแบล็กแมมบา มีรูปร่างเพรียวยาว มีลำตัวสีน้ำตาลเทา ท้องมีสีเทาขาวจนไปถึงสีเหลืองหรือเขียว เส้นขอบปากมีสีน้ำตาลดำ  คอแบน ภายในปากสีดำสนิท  มีต่อมพิษขนาดใหญ่  ตากลมโตขนาดใหญ่ มีความยาวโดยเฉลี่ยประมาณ 2 เมตร แต่มีขนาดยาวเต็มที่เกือบ 4 เมตร

งูแบล็กแมมบาเป็นงูที่มักไม่ขึ้นต้นไม้ แต่จะหากินและอาศัยบนพื้นเป็นหลัก เป็นงูที่เลื้อยคลานได้ไวมาก โดยสามารถเลื้อยได้ไวถึง 20 กิโลเมตร/ชั่วโมง จึงถูกจัดให้เป็นงูที่ไวที่สุดในโลก 

นอกจากนี้แล้ว งูแบล็กแมมบายังได้ถูกจัดให้เป็นงูที่อันตรายและเป็นงูพิษที่มีขนาดใหญ่ที่สุดในทวีปแอฟริกา ด้วยความเป็นงูที่หากินบนพื้นเป็นหลัก คล่องแคล่วว่องไว อีกทั้งยังเป็นงูที่ไม่กลัวมนุษย์ มีอุปนิสัยดุร้ายก้าวร้าว เมื่อปะทะกับมนุษย์ซึ่ง ๆ หน้า จะไม่หลบหนีเหมือนงูชนิดอื่น  ๆ

โดยคำว่า "แมมบา" นั้น หมายถึง "โลงศพ" เนื่องจากมีส่วนหัวแลดูคล้ายโลงศพของชาวตะวันตก ซึ่งชื่อนี้มีนัยถึงถึง "ความตายที่มาเยือน"

งูแบล็กแมมบา ใช้พิษในการหากินโดยใช้กัดเหยื่อให้ตาย แล้วจึงกลืนเข้าไปทั้งตัว ซึ่งได้แก่ กระต่าย, นก, ค้างคาว และสัตว์ฟันแทะ รวมถึงกบหรือสัตว์ครึ่งบกครึ่งน้ำทั่วไป และยังกินงูด้วยกันเป็นอาหารได้อีกด้วย  มีพฤติกรรมออกหากินในเวลากลางวัน

พิษของงูแบล็กแมมบานั้นถือว่าร้ายแรงมาก ถูกจัดให้เป็นงูที่มีพิษอันตรายมากที่สุดติด 1 ใน 10 อันดับของโลก   ก่อนหน้าที่จะมีการพัฒนาเซรุ่มแก้พิษนั้น ผู้ที่โดนกัดจะถึงแก่ความตายทั้งหมด โดยการกัดครั้งหนึ่งจะปล่อยพิษออกมาประมาณ 100-250 มิลลิกรัม มีผลต่อระบบประสาทส่วนกลาง ผู้ที่ถูกกัดจะเสียชีวิตด้วยอาการหัวใจล้มเหลวในเวลาเพียง 20 นาที แต่โดยเฉลี่ยคือ 2-4 ชั่วโมง จากความล่าช้าของการรักษา

งูแบล็กแมมบาสามารถที่จะฉกกัดได้อย่างว่องไว และสามารถขู่ แผ่แม่เบี้ย และชูหัวได้เหมือนกับงูเห่า (*Naja* spp.) หรืองูจงอาง (*Ophiophagus hannah*) ซึ่งอยู่ร่วมวงศ์กัน แม้จะไม่ใหญ่เท่า แต่ก็สามารถฉกและชูหัวได้สูงถึง 2 เมตร
## อ้างอิง

## แหล่งข้อมูลอื่น
*เว็บไซต์งูแบล็กแมมบา  

หมวดหมู่:วงศ์งูพิษเขี้ยวหน้า
อิทธิเดช แก้วหลวง

**อิทธิเดช แก้วหลวง** (เกิด 19 พฤศจิกายน พ.ศ. 2506) อดีตสมาชิกสภาผู้แทนราษฎรจังหวัดเชียงราย สังกัดพรรคเพื่อไทย

## ประวัติ
อิทธิเดช แก้วหลวง เกิดเมื่อวันที่ 19 พฤศจิกายน พ.ศ. 2506 เป็นบุตรของนายเอ็ม และนางทวีรัตน์ แก้วหลวง มีพี่น้อง 2 คน สำเร็จการศึกษานิติศาสตรบัณฑิต จุฬาลงกรณ์มหาวิทยาลัย และศิลปศาสตรมหาบัณฑิต สาขาเศรษฐศาสตร์ มหาวิทยาลัยเวสเทิร์นมิชิแกน ประเทศสหรัฐอเมริกา  สมรสกับนางจิตต์อนงค์ มีบุตร 2 คน

## งานการเมือง
ปี พ.ศ. 2544 ได้รับเลือกตั้งสมาชิกสภาผู้แทนราษฎรครั้งแรกในสังกัดพรรคไทยรักไทย และได้รับเลือกตั้งติดต่อกันมาอีก 3 ครั้ง

อนึ่ง นายอิทธิเดชเคยเป็นที่ปรึกษา รัฐมนตรีประจำสำนักนายกรัฐมนตรี พ.ศ. 2545, ที่ปรึกษารัฐมนตรีว่าการกระทรวงอุตสาหกรรม พ.ศ. 2546, ที่ปรึกษารัฐมนตรีว่าการกระทรวงคมนาคม พ.ศ. 2547 และที่ปรึกษารัฐมนตรีว่าการกระทรวงทรัพยากรธรรมชาติและสิ่งแวดล้อม พ.ศ. 2548 รวมทั้งเป็นประธานคณะกรรมาธิการกิจการชายแดนไทย สภาผู้แทนราษฎร ระหว่าง พ.ศ. 2552 - 2554 

เขาลงสมัครรับเลือกตั้งในพื้นที่จังหวัดเชียงรายในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคเพื่อไทย แต่ไม่ได้รับเลือกตั้ง

### สมาชิกสภาผู้แทนราษฎร
อิทธิเดช แก้วหลวง ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดเชียงราย สังกัดพรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดเชียงราย สังกัดพรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดเชียงราย สังกัดพรรคพลังประชาชน
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดเชียงราย สังกัดพรรคเพื่อไทย

## เครื่องราชอิสริยาภรณ์

## อ้างอิง

## แหล่งข้อมูลอื่น
*นายอิทธิเดช แก้วหลวง , เว็บไซต์รัฐสภาไทย
*บัญชีแสดงรายการทรัพย์สินและหนี้สินของนายอิทธิเดช แก้วหลวง, สำนักงานคณะกรรมการป้องกันและปราบปรามการทุจริตแห่งชาติ
*ข้อมูลนักการเมืองไทย (นายอิทธิเดช แก้วหลวง), ศูนย์ข้อมูลนักการเมืองไทย

หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดเชียงราย
หมวดหมู่:พรรคพลังธรรม
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:นิสิตเก่าคณะนิติศาสตร์ จุฬาลงกรณ์มหาวิทยาลัย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
ละออง ติยะไพรัช

**ละออง ติยะไพรัช** (เกิด 11 ธันวาคม พ.ศ. 2505) อดีตสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย อดีตรองเลขาธิการพรรคเพื่อไทย และอดีตสมาชิกสภาผู้แทนราษฎรจังหวัดเชียงราย

## ประวัติ
ละออง เกิดเมื่อวันที่ 11 ธันวาคม พ.ศ. 2505 เป็นบุตรนายแต้ซ้ง กับนางจม แซ่เตีย มีพี่ 3 คน อาทิ บุศริณธญ์ วรพัฒนานันท์ อดีตสมาชิกวุฒิสภา และยงยุทธ ติยะไพรัช อดีตประธานสภาผู้แทนราษฎร สถานะโสด

สำเร็จการศึกษาระดับปริญญาตรี คณะบัญชี จากมหาวิทยาลัยหอการค้าไทย และระดับปริญญาโท คณะรัฐประศาสนศาสตร์ จากสถาบันบัณฑิตพัฒนบริหารศาสตร์

## งานการเมือง
ลงสมัครรับเลือกตั้งเป็นครั้งแรกในปี พ.ศ. 2548 สังกัดพรรคไทยรักไทย และได้รับการเลือกตั้ง ต่อมา พ.ศ. 2550 ลงสมัครในนามพรรคพลังประชาชน แต่ภายหลังคณะกรรมการการเลือกตั้งตัดสินให้ใบเหลือง เลือกตั้งใหม่ นางสาวละอองได้รับเลือกอีกครั้ง ชนะคู่แข่งกว่า 5 หมื่นคะแนน พ.ศ. 2554 ลงสมัครและได้รับเลือกตั้งในนามพรรคเพื่อไทย

อนึ่ง ก่อนการลงสมัครรับเลือกตั้งในครั้งแรก พ.ศ. 2548 ละอองเคยดำเนินงานทางการเมืองโดยเป็นหัวหน้าคณะทำงานในพื้นที่ของยงยุทธ ติยะไพรัช พี่ชาย

### สมาชิกสภาผู้แทนราษฎร
ละออง ติยะไพรัช ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดเชียงราย สังกัดพรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดเชียงราย สังกัดพรรคพลังประชาชน
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดเชียงราย สังกัดพรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดเชียงราย สังกัดพรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 แบบบัญชีรายชื่อ สังกัดพรรคเพื่อไทย (เลื่อนแทน)

## เครื่องราชอิสริยาภรณ์

## อ้างอิง

## แหล่งข้อมูลอื่น
*นางสาวละออง ติยะไพรัช , เว็บไซต์รัฐสภาไทย
*บัญชีแสดงรายการทรัพย์สินและหนี้สินของนางสาวละออง ติยะไพรัช, สำนักงานคณะกรรมการป้องกันและปราบปรามการทุจริตแห่งชาติ
*ข้อมูลนักการเมืองไทย (นางสาวละออง ติยะไพรัช), ศูนย์ข้อมูลนักการเมืองไทย

หมวดหมู่:บุคคลจากอำเภอแม่จัน
หมวดหมู่:นักการเมืองจากจังหวัดเชียงราย
หมวดหมู่:นักการเมืองสตรีชาวไทย
หมวดหมู่:สมาชิกสภาผู้แทนราษฎรจังหวัดเชียงราย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:บุคคลจากคณะบริหารธุรกิจ มหาวิทยาลัยหอการค้าไทย
หมวดหมู่:บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
งูแมมบา

**งูแมมบา** () เป็นงูพิษร้ายแรงมากสกุลหนึ่ง ใช้ชื่อสกุลว่า *Dendroaspis* จัดอยู่ในวงศ์งูพิษเขี้ยวหน้า (Elapidae) มีถิ่นกำเนิดในทวีปแอฟริกา

งูในสกุลงูแมมบานั้น เป็นงูที่มีลำตัวเรียวยาว มีส่วนหัวขนาดเล็ก มีตากลมโต มีขนาดความยาวโดยเฉลี่ยประมาณ 1.5-2 เมตร พบใหญ่ที่สุดได้ถึง 4 เมตร และเป็นงูที่มีความว่องไวมาก สามารถเลื้อยคลานได้เร็วถึง 12-20 กิโลเมตร/ชั่วโมง บนพื้นดิน จนถูกจัดให้เป็นงูที่เลื้อยไวที่สุดบนโลกมาแล้ว

งูแมมบานั้น จะมีสีเดียวตลอดทั้งลำตัว โดยจะมีทั้งสีน้ำตาล, สีเขียว หรือเหลือบสีต่าง ๆ บนเกล็ด รวมถึงสีขาวอมเทาหรือเทาตุ่น ๆ ด้วย ในบางชนิด มีเกล็ดเรียบลื่น เกล็ดบนหัวมีขนาดใหญ่ มุมปากยาว ดวงตามีขนาดกลมโต  มีความแตกต่างกันมากระหว่างเพศ โดยงูตัวผู้จะมีขนาดใหญ่กว่าตัวเมียเล็กน้อย เป็นงูที่ขยายพันธุ์ด้วยการวางไข่ ดำรงชีวิตทั้งบนต้นไม้และพื้นดิน กินอาหารได้แก่ สัตว์ขนาดเล็กต่าง ๆ รวมทั้งงูด้วยกันเองด้วย

งูแมมบานั้นได้ถูกอนุกรมวิธานออกเป็นชนิดได้ 4 ชนิด คือ 

* งูกรีนแมมบาตะวันออก (*Dendroaspis angusticeps*) พบในแอฟริกาตอนใต้ทางทิศตะวันออก จัดเป็นงูในสกุลนี้ที่มีขนาดเล็กที่สุด และเป็นชนิดต้นแบบ

*งูแมมบาเจมส์สัน (*Dendroaspis jamesoni*) พบในแอฟริกาตอนกลาง มี 2 ชนิดย่อย

*งูแบล็คแมมบา (*Dendroaspis polylepis*) เป็นชนิดที่มีขนาดใหญ่และยาวที่สุด รวมทั้งมีอุปนิสัยก้าวร้าวมากที่สุด พบในแอฟริกากลางและตะวันออก

*งูกรีนแมมบาตะวันตก (*Dendroaspis viridis*) มีลักษณะคล้ายกับงูกรีนแมมบาตะวันออก แต่มีสีที่แตกต่างออกไป และมีความยาวกว่า พบในแอฟริกาตะวันตก  และพบในพื้นที่ ๆ จำกัดกว่า

โดยงูแมมบาทุกชนิดนั้น เป็นงูที่มีพิษร้ายแรงมาก สามารถฆ่ามนุษย์ให้เสียชีวิตได้ ในเวลาเพียงไม่กี่นาที โดยมีผลต่อระบบประสาท ผู้ที่ถูกกัดจะเสียชีวิตด้วยอาการหัวใจวาย จนได้ชื่อว่า "แมมบา" อันหมายถึง "โลงศพ" เพราะมีส่วนหัวที่เป็นรูปสี่เหลี่ยมมุมฉาก ได้ชื่อว่าเป็นงูที่อันตรายที่สุดในทวีปแอฟริกา โดยเฉพาะในงูแบล็คแมมบาที่มีขนาดใหญ่ที่สุด และอาศัยหากินบนพื้นดิน ไม่ขึ้นไปบนต้นไม้ ที่สำคัญมีอุปนิสัยดุร้ายก้าวร้าว ไม่เกรงกลัวมนุษย์เหมือนงูชนิดอื่น ๆ อีกทั้งยังสามารถฉกกัดได้ด้วยความรวดเร็วและฉกในมุมที่ไม่มีงูสกุลใดทำได้ด้วย เนื่องจากกระดูกพาลาทีนไม่มีก้านกระดูกโคเอนัล  ซ้ำยังสามารถฉกได้ไกลและสูงกว่า 2 เมตรอีกด้วย และสามารถแผ่แม่เบี้ยหรือพังพานได้ แม้จะไม่ใหญ่เท่าของงูเห่า (*Naja* spp.) และงูจงอาง (*Ophiophagus hannah*) ที่ถูกวงศ์เดียวกันก็ตาม 

นอกจากนี้เล้ว มีการวิจัยพบว่า พิษของงูแมมบานั้น โดยเฉพาะงูแบล็คแมมบา มีสารระงับความเจ็บปวดเหมือนกับมอร์ฟีน แต่มีผลข้างเคียงน้อยกว่า 

โดยที่คำว่า *Dendroaspis* ที่ใช้เป็นชื่อสกุลนั้น หมายถึง "งูต้นไม้"

## อ้างอิง

## แหล่งข้อมูลอื่น
*

หมวดหมู่:วงศ์งูพิษเขี้ยวหน้า
หมวดหมู่:สัตว์ที่พบในทวีปแอฟริกา
เดอะเฮาส์ออฟเดอะไรซิงซัน

**เดอะเฮาส์ออฟเดอะไรซิงซัน** ()  เป็นเพลงโฟล์กจากสหรัฐอเมริกา  บางครั้งอาจเรียกสั้นๆ ว่า **House of the Rising Sun** หรือ **ไรซิงซันบลูส์** (Rising Sun Blues)  เนื้อเพลงกล่าวถึงชีวิตที่อยู่อย่างยากลำบากในบ้านหลังหนึ่งในนิวออร์ลีนส์ ที่ใครๆ ก็เรียกบ้านหลังนี้ว่า "Rising Sun" เพลงนี้เป็นเพลงพื้นบ้านของสหรัฐอเมริกาที่มีการบันทึกเสียงหลายครั้งมาตั้งแต่ช่วงทศวรรษ 1930  แต่ฉบับที่ได้รับความนิยมที่สุด เป็นผลงานของ ดิแอนิมอลส์ วงดนตรีร็อกสัญชาติอังกฤษที่บันทึกเสียงระหว่างเดินทางมาแสดงร่วมกับชัค เบอร์รีในสหรัฐอเมริกา  วางจำหน่ายเมื่อเดือนมิถุนายน ค.ศ. 1964  ซิงเกิลฉบับนี้ขึ้นถึงอันดับหนึ่งทั้งในสหรัฐอเมริกา และสหราชอาณาจักร  

แอลัน ไพรซ์ นักคีย์บอร์ดของดิแอนิมอลส์กล่าวว่า เฮาส์ออฟเดอะไรซิงซัน มีที่มาจากเพลงพื้นบ้านของอังกฤษในศตวรรษที่ 16 กล่าวถึงชีวิตของหญิงสาวที่ถูกคุมขังในซ่องโสเภณี เมื่อชาวอังกฤษย้ายถิ่นฐานมาตั้งรกรากในสหรัฐจึงดัดแปลงเนื้อเพลงให้เกี่ยวกับนิวออร์ลีนส์   ในขณะที่เอริก เบอร์ดัน นักร้องนำของวงกล่าวว่า ดิแอนิมอลส์ได้ฟังเพลงนี้เป็นครั้งแรกในคลับแห่งหนึ่งในนิวคาสเซิล สหราชอาณาจักร   โดยก่อนหน้าดิแอนิมอลส์ นักดนตรีที่เคยบันทึกเสียงเพลงนี้ ได้แก่ บ็อบ ไดแลน (ปี 1960), โจแอน แบซ (ปี 1960) และนิน่า ซิโมน (ปี 1962)

## อ้างอิง

## แหล่งข้อมูลอื่น
* เบื้องหลังเพลงดัง House of the rising sun 

หมวดหมู่:ซิงเกิลในปี พ.ศ. 2507
หมวดหมู่:เพลงอเมริกัน
หมวดหมู่:ซิงเกิลอันดับ 1 ในชาร์ตซิงเกิลแห่งสหราชอาณาจักร
หมวดหมู่:ซิงเกิลอันดับ 1 ในบิลบอร์ดฮอต 100
พระธาตุดอยนก

**พระธาตุดอยนก** ตั้งอยู่ที่ บ้านแม่สาบ อำเภอสะเมิง จังหวัดเชียงใหม่ 

thumb|300px|พระธาตุดอยนก
## ประวัติ

เดิมเล่ากันว่า ในอดีตที่ผ่านมา บนยอดดอยนั้นมีสระน้ำใหญ่ และก็มีฝูงนกอาศัยอยู่ เป็นจำนวนมาก เล่ากันว่าในยามค่ำคืนวันเพ็ญ ชาวบ้านมักจะเห็นแสงสว่างขึ้นเหมือนมีใครมาเปิดไฟไว้ทั้งดอย ซึ่งทั้งๆที่ พื้นที่บนดอยไม่มีไฟฟ้าขึ้นไปถึง 
ชาวบ้านแม่สาบ จึงเรียกกันว่าดอยนก ซึ่งต่อมาก็มีแกนนำชาวบ้าน เช่น กำนันสุเวช สาธุเม (กำนันในสมัยนั้น) และร่วมกับชาวบ้านอีกหลายฝ่าย ได้คิดว่าน่าจะสร้างพระธาตุไว้ในที่นี้ เพื่อให้คนได้กราบไหว้ สักการบูชา จึงเป็นที่มาของชื่อพระธาตุดอยนก

และเมื่อวันที่ 18 กุมภาพันธ์ พุทธศักราช 2558 พระธาตุดอยนกก็มีงานฉลองเสนาสนะพระธาตุดอยนกขึ้น

## ประมวลภาพ พระธาตุดอยนก


ไฟล์:พระธาตุดอยนก สะเมิง เชียงใหม่32.JPG|พระธาตุดอยนก



## ประมวลภาพ

ไฟล์:ทำบุญสร้างบันไดพระธาตุดอยนก-สะเมิง-เชียงใหม่- 01.jpg|
ไฟล์:ทำบุญสร้างบันไดพระธาตุดอยนก-สะเมิง-เชียงใหม่- 10.jpg|
ไฟล์:ทำบุญสร้างบันไดพระธาตุดอยนก-สะเมิง-เชียงใหม่- 11.jpg|
ไฟล์:ทำบุญสร้างบันไดพระธาตุดอยนก-สะเมิง-เชียงใหม่- 12.jpg|
ไฟล์:ทำบุญสร้างบันไดพระธาตุดอยนก-สะเมิง-เชียงใหม่- 13.jpg|
ไฟล์:ทำบุญสร้างบันไดพระธาตุดอยนก-สะเมิง-เชียงใหม่- 14.jpg|
ไฟล์:ทำบุญสร้างบันไดพระธาตุดอยนก-สะเมิง-เชียงใหม่- 15.jpg|
ไฟล์:ทำบุญสร้างบันไดพระธาตุดอยนก-สะเมิง-เชียงใหม่- 16.jpg|
ไฟล์:ทำบุญสร้างบันไดพระธาตุดอยนก-สะเมิง-เชียงใหม่- 17.jpg|
ไฟล์:ทำบุญสร้างบันไดพระธาตุดอยนก-สะเมิง-เชียงใหม่- 18.jpg|
ไฟล์:ทำบุญสร้างบันไดพระธาตุดอยนก-สะเมิง-เชียงใหม่- 19.jpg|
ไฟล์:ทำบุญสร้างบันไดพระธาตุดอยนก-สะเมิง-เชียงใหม่- 20.jpg|
ไฟล์:ทำบุญสร้างบันไดพระธาตุดอยนก-สะเมิง-เชียงใหม่- 22.jpg|
ไฟล์:ทำบุญสร้างบันไดพระธาตุดอยนก-สะเมิง-เชียงใหม่- 23.jpg|
ไฟล์:ทำบุญสร้างบันไดพระธาตุดอยนก-สะเมิง-เชียงใหม่- 24.jpg|
ไฟล์:ทำบุญสร้างบันไดพระธาตุดอยนก-สะเมิง-เชียงใหม่- 25.jpg|
ไฟล์:ทำบุญสร้างบันไดพระธาตุดอยนก-สะเมิง-เชียงใหม่- 26.jpg|


## อ้างอิง

หมวดหมู่:ศาสนสถานในจังหวัดเชียงใหม่
หมวดหมู่:สิ่งก่อสร้างในอำเภอสะเมิง
กฤษดาภรณ์ เสียมภักดี

**กฤษดาภรณ์ เสียมภักดี** (เกิด 25 ธันวาคม พ.ศ. 2489) อดีตสมาชิกสภาผู้แทนราษฎรจังหวัดเชียงใหม่ อดีตรองผู้ว่าราชการจังหวัดเชียงใหม่

## ประวัติ
กฤษดาภรณ์ เกิดเมื่อวันที่ 25 ธันวาคม พ.ศ. 2489 เป็นบุตรนายสง เสียมภักดี อดีตผู้อำนวยการโรงพยาบาลเสียมภักดี กับนางฟองจันทร์ เสียมภักดี ด้านครอบครัวสมรสกับนางเพ็ญพรรณ เสียมภักดี มีบุตร 2 คน มีพี่น้อง 7 คน 

สำเร็จการศึกษาจากโรงเรียนยุพราชวิทยาลัย ระดับปริญญาตรี คณะศิลปศาสตร์ สาขารัฐศาสตร์ จากมหาวิทยาลัยเชียงใหม่ และผ่านการศึกษาอบรมหลักสูตรนักปกครองระดับสูง จากสถาบันดำรงราชานุภาพ กระทรวงมหาดไทย

## การทำงาน
กฤษดาภรณ์ เป็นอดีตข้าราชการ ในกระทรวงมหาดไทย ตำแหน่งสุดท้ายก่อนเกษียณอายุราชการคือ **รองผู้ว่าราชการจังหวัดเชียงใหม่**

ต่อมาลงเลือกตั้งสมาชิกสภาผู้แทนราษฎรจังหวัดเชียงใหม่ครั้งแรกในปี พ.ศ. 2550 สังกัดพรรคพลังประชาชน พร้อมกับชินณิชา วงศ์สวัสดิ์ และสุรพงษ์ โตวิจักษณ์ชัยกุล และได้รับการเลือกตั้ง ต่อมา พ.ศ. 2554 ได้รับการเลือกตั้งเป็นครั้งที่ 2 ในสังกัดพรรคเพื่อไทย

ในการเลือกตั้ง พ.ศ. 2562 เขาไม่ได้ลงสมัครรับเลือกตั้ง เนื่องจากต้องการพักผ่อน

### สมาชิกสภาผู้แทนราษฎร
กฤษดาภรณ์ เสียมภักดี ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดเชียงใหม่ สังกัดพรรคพลังประชาชน
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดเชียงใหม่ สังกัดพรรคเพื่อไทย
thumb|ภาพรถหาเสียง ในการเลือกตั้ง พ.ศ. 2550

## เครื่องราชอิสริยาภรณ์

## อ้างอิง

## แหล่งข้อมูลอื่น
* นายกฤษดาภรณ์ เสียมภักดี , เว็บไซต์รัฐสภาไทย
* ข้อมูลนักการเมืองไทย (นายกฤษดาภรณ์ เสียมภักดี), ศูนย์ข้อมูลนักการเมืองไทย

หมวดหมู่:ข้าราชการพลเรือนชาวไทย
หมวดหมู่:สมาชิกสภาผู้แทนราษฎรจังหวัดเชียงใหม่
หมวดหมู่:นักการเมืองพรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:นักการเมืองจากจังหวัดเชียงใหม่
หมวดหมู่:บุคคลจากโรงเรียนยุพราชวิทยาลัย
หมวดหมู่:บุคคลจากคณะรัฐศาสตร์และรัฐประศาสนศาสตร์ มหาวิทยาลัยเชียงใหม่
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ม.ป.ช.
วิทยา ทรงคำ

**วิทยา ทรงคำ** (เกิด 29 ตุลาคม พ.ศ. 2498) อดีตสมาชิกสภาผู้แทนราษฎรจังหวัดเชียงใหม่ 5 สมัย และอดีตเลขานุการนายกองค์การบริหารส่วนจังหวัดเชียงใหม่

## ประวัติ
วิทยา เกิด 29 ตุลาคม พ.ศ. 2498 ที่ตำบลสันพระเนตร อำเภอสันทราย จังหวัดเชียงใหม่ เป็นบุตรนายติ๊บ และนางคำปัน ทรงคำ มีพี่น้อง 4 คน ได้แก่ นายประหยัด ทรงคำ นางบัวซอน บุตรศักดิ์ และนายประเสริฐ ทรงคำ ด้านครอบครัวสมรสกับนางจุรีรัตน์ ทรงคำ มีบุตร 2 คน

สำเร็จการศึกษาศึกษาศาสตรบัณฑิต สาขาบริหารการศึกษา มหาวิทยาลัยสุโขทัยธรรมาธิราช, นิติศาสตรบัณฑิต มหาวิทยาลัยสุโขทัยธรรมาธิราช และศึกษาศาสตรมหาบัณฑิต สาขาบริหารการศึกษา มหาวิทยาลัยเชียงใหม่

## งานการเมือง
ก่อนลงสนามเลือกตั้งนายวิทยารับราชการครู ต่อมาปี พ.ศ. 2544 ได้รับเลือกตั้งสมาชิกสภาผู้แทนราษฎรครั้งแรกในสังกัดพรรคไทยรักไทย โดยสามารถเอาชนะนางกิ่งกาญจน์ ณ เชียงใหม่ จากพรรคความหวังใหม่ อดีต ส.ส. 2 สมัย และนายมอนอินทร์ รินคำ จากพรรคชาติไทย อดีต ส.ส. 2 สมัยเช่นเดียวกันได้ หลังจากนั้นได้รับเลือกตั้งติดต่อกันมาอีก 3 ครั้ง

ต่อมาได้ดำรงตำแหน่งเลขานุการนายกองค์การบริหารส่วนจังหวัดเชียงใหม่ ซึ่งมีบุญเลิศ บูรณุปกรณ์ เป็นนายกองค์การบริหารส่วนจังหวัดเชียงใหม่

เขาลงสมัครรับเลือกตั้งในพื้นที่จังหวัดเชียงใหม่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคเพื่อไทย และได้รับเลือกตั้งอีกสมัย

แต่ในการเลือกตั้งนายกองค์การบริหารส่วนจังหวัดเชียงใหม่ พ.ศ. 2563 เขาให้การสนับสนุนนายบุญเลิศ บูรณุปกรณ์ ซึ่งเป็นคู่แข่งของผู้สมัครที่พรรคเพื่อไทยให้การสนับสนุน

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เขาลงสมัครรับเลือกตั้งในสังกัดพรรคเพื่อไทย เขตเลือกตั้งที่ 4 จังหวัดเชียงใหม่ แต่ไม่ได้รับเลือกตั้ง โดยพ่ายแพ้ให้กับผู้สมัครจากพรรคก้าวไกล

### สมาชิกสภาผู้แทนราษฎร
วิทยา ทรงคำ ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดเชียงใหม่ สังกัดพรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดเชียงใหม่ สังกัดพรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดเชียงใหม่ สังกัดพรรคพลังประชาชน
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดเชียงใหม่ สังกัดพรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดเชียงใหม่ สังกัดพรรคเพื่อไทย

## เครื่องราชอิสริยาภรณ์

## อ้างอิง

## แหล่งข้อมูลอื่น
*นายวิทยา ทรงคำ , เว็บไซต์รัฐสภาไทย
*ข้อมูลนักการเมืองไทย (นายวิทยา ทรงคำ), ศูนย์ข้อมูลนักการเมืองไทย

หมวดหมู่:บุคคลจากอำเภอสันทราย
หมวดหมู่:นักการเมืองจากจังหวัดเชียงใหม่
หมวดหมู่:ครูชาวไทย
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:สมาชิกสภาผู้แทนราษฎรจังหวัดเชียงใหม่
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:บุคคลจากสาขาวิชานิติศาสตร์ มหาวิทยาลัยสุโขทัยธรรมาธิราช
หมวดหมู่:บุคคลจากคณะศึกษาศาสตร์ มหาวิทยาลัยเชียงใหม่
หมวดหมู่:บุคคลจากสาขาวิชาศึกษาศาสตร์ มหาวิทยาลัยสุโขทัยธรรมาธิราช
วาฮากา

**วาฮากา** () หรือ **โออาฆากาเดฆัวเรซ** () เมืองที่ใหญ่ที่สุดและเป็นเมืองหลวงของรัฐวาฮากา รัฐมีพื้นที่ 85.48 ตารางกิโลเมตร (32,820.2 ตารางไมล์)  เมืองมีประชากร 593,522 คน (ค.ศ. 2010)

## อ้างอิง

หมวดหมู่:เมืองในประเทศเม็กซิโก
หมวดหมู่:รัฐวาฮากา
หมวดหมู่:แหล่งมรดกโลกในประเทศเม็กซิโก
หมวดหมู่:แหล่งมรดกโลกทางวัฒนธรรม
เกอชิชเทินเอาส์เดมวีเนอร์วัลท์

**เกอชิชเทินเอาส์เดมวีเนอร์วัลท์** (; "เรื่องเล่าจากป่าเวียนนา") เป็นเพลงวอลซ์ของโยฮันน์ ชเตราสส์ ที่สอง ประพันธ์ขึ้นและออกแสดงครั้งแรกที่เวียนนา ในปี ค.ศ. 1868 ชื่อผลงานมาจากชื่อ ป่าเวียนนา () เป็นป่าธรรมชาติที่อยู่บริเวณที่ราบสูงเชิงเขาแอลป์ตอนเหนือ บริเวณรัฐโลเวอร์ออสเตรียและรัฐเวียนนาของออสเตรีย

ในปี ค.ศ. 1931 นักเขียนชาวเยอรมันเชื้อสายออสเตรีย-ฮังการี ชื่อ Ödön von Horváth ได้เขียนบทละครโดยดัดแปลงมาจากเพลงวอลซ์ของชเตราส์ ใช้ชื่อว่า **Geschichten aus dem Wiener Wald** (ตัวสะกดต่างจากต้นฉบับของชเตราส์เล็กน้อย) ผลงานนี้ได้รับรางวัล Kleist Prize เป็นรางวัลวรรณกรรมดีเด่นของเยอรมนี ต่อมาได้มีการสร้างภาพยนตร์และละครโทรทัศน์จากบทละครนี้อีกหลายครั้ง ในปี ค.ศ. 1961, 1964, 1979

เพลงนี้ยังปรากฏในภาพยนตร์เรื่อง *[[ไททานิก (ภาพยนตร์)|ไททานิก]]* (1997) ของเจมส์ คาเมรอน เป็นทำนองเพลงกล่องดนตรีของตัวละครโรส เดวิท บูเคเตอร์ (รับบทโดยเคท วินสเลท) ในฉากที่โรสรับของขวัญจากคู่หมั้น 

## อ้างอิง

## แหล่งข้อมูลอื่น
* 

หมวดหมู่:ผลงานของ โยฮันน์ ชเตราสส์ ที่สอง
หมวดหมู่:วอลซ์
พระเจ้าย็องนยูแห่งโคกูรยอ

**พระเจ้าย็องนยู** () เป็นจักรพรรดิองค์ที่ 27 แห่งอาณาจักรโคกูรยอ หรือ เกาหลีโบราณ ทรงขึ้นครองราชย์ในปี ค.ศ. 618 (พ.ศ. 1161) ต่อจากพระเจ้าย็องยัง ทรงครองราชย์ 24 ปี เสด็จสวรรคตในปี ค.ศ. 642 (พ.ศ. 1185) 

## อ้างอิง

หมวดหมู่:บุคคลที่เสียชีวิตในปี พ.ศ. 1185
หมวดหมู่:ราชวงศ์โคกูรยอ
ย็องนยู
พระเจ้าย็องยัง

**พระเจ้าย็องยัง** () ทรงเป็นจักรพรรดิองค์ที่26 ขึ้นครองราชย์ในปี ค.ศ. 590 (พ.ศ 1133) ต่อจากพระเจ้าพย็องว็อน พระเจ้าย็องยังทรงครองราชย์ 28 ปี และสวรรคตในปี ค.ศ. 618 (พ.ศ. 1161) จากนั้นพระอนุชาคือพระเจ้าย็องนยู จึงขึ้นครองราชย์สืบไป

พระเจ้าย็องยังมีอีกพระนามหนึ่งคือ พระเจ้า*พย็องยัง* ()

## อ้างอิง

หมวดหมู่:บุคคลที่เสียชีวิตในปี พ.ศ. 1161
หมวดหมู่:ราชวงศ์โคกูรยอ
ย็องยัง
ตราแผ่นดินของคาซัคสถาน

**[[ตราแผ่นดิน]]ของ[[คาซัคสถาน]]** (; ) ประกาศใช้อย่างเป็นทางการเมื่อวันที่ 4 มิถุนายน พ.ศ. 2535. ออกแบบโดย ฌันดาเบก แมเลอเบคอฟ และ โชตา แวลีคานอฟ. ในการประกวดตราแผ่นดินครั้งนี้ มีแบบที่ส่งเข้าประกวดถึง 245 ผลงาน และ มีเพียง 67 ผลงานที่เข้าสู่รอบชิงชนะเลิศ 

ไฟล์:Coat of arms of Kazakh SSR.png|thumb|right|200px|ตราแผ่นดินของ
ตราดังกล่าวเรียกว่า ชาเงอรัค (; ), ส่วนยอดของกระโจม เรียกว่า เยิร์ต (yurt; คาซัค: *киiз үй / kiız üi/ คีเยิซ อึย*), พื้นของตราดังกล่าวเป็นสีฟ้า(ล้อมรอบด้วยแสงรัศมีสีทองของดวงอาทิตย์) มีอุเวิค (รองรับ) เป็นยูนิคอร์นสีทองสยายปีกที่ได้รับแรงบันดาลใจจากโทลปาร์ (คาซัค: Тұлпар; Tulpar). วงกลมสีฟ้าที่ปรากฏบนตราแผ่นดิน หมายถึง ชีวิต และ ความมุ่งมั่น. ส่วนชาเงอรัค หมายถึง ครอบครัวที่มีความอบอุ่น สันติภาพ และ สันติสุข 

การออกแบบ*ชาเงอรัค* ดังกล่าวคล้ายคลึงกับ ธงชาติคีร์กีซสถาน; หรือเรียกว่า ทึนดึก 

สีของธงชาติทั้งสองที่ใช้ในตราดังกล่าวคือ: สีทอง และ สีฟ้า. รัศมีสีทองของดวงอาทิตย์ สื่อถึง ความก้าวหน้าของประชาชนชาวคาซัค, ส่วนสีฟ้า หมายถึง ความพร้อมเพรียง, สันติภาพ, มิตรภาพ และ ความเป็นปึกแผ่น 

ใต้ตราแผ่นดินดังกล่าว มีนามชื่อประเทศเป็นอักษรละตินว่า *QAZAQSTAN*

## พัฒนาการ
* แคว้นของจักรวรรดิรัสเซีย

ไฟล์:Turgay obl coa.png|Turgay Oblast (ค.ศ. 1868–1920)
ไฟล์:Coat of arms of Ural Oblast 1878.svg|แคว้นอูรอล (ค.ศ. 1868–1920)
ไฟล์:Coat of arms of Akmolinsk oblast 1878.svg|Akmolinsk Oblast (ค.ศ. 1868–1920)
ไฟล์:Coat of arms of Semipalatinsk Oblast 1878.svg|Coat of arms of Semipalatinsk Oblast (ค.ศ. 1854–1920)


* สาธารณรัฐสังคมนิยมโซเวียตคาซัค


ไฟล์:Coat of arms of the Kirghiz ASSR (Reconstruction) (1921-1925).svg|จังหวัดปกครองตนเองสังคมนิยมคีร์กีซ (ค.ศ. 1921–1925)
ไฟล์:Coat of arms of Kazakhstan (1927-1937).svg|จังหวัดปกครองตนเองสังคมนิยมคาซัค (ค.ศ. 1927–1937)
ไฟล์:Emblem of the Kazakh SSR (1937-1939).jpg|ค.ศ. 1937–1939
ไฟล์:Emblem of the Kazakh SSR (1937-1978).svg|ค.ศ. 1939–1978
ไฟล์:Emblem of the Kazakh Soviet Socialist Republic (1978–1991), Emblem of Kazakhstan (1991–1992).svg|ค.ศ. 1978–1992


* ร่วมสมัย

ไฟล์:Design of the Coat of Arms of Kazakhstan.jpg|แบบตราแผ่นดิน ค.ศ. 1992
ไฟล์:Kazakh coa.png|แบบตราแผ่นดิน ค.ศ. 1996
ไฟล์:Emblem of Kazakhstan (1992-2018).svg|แบบตราแผ่นดิน ค.ศ. 2008–2014
ไฟล์:Kazakhstan National Emblem.png|Official rendering in national standard, 2014–2018


## ดูเพิ่ม
* ธงชาติคาซัคสถาน
* เมียนึงคาซักสตาเนิม

## อ้างอิง

## แหล่งข้อมูลอื่น

คคาซัคสถาน
หมวดหมู่:สัญลักษณ์ของประเทศคาซัคสถาน
ตราแผ่นดินของคีร์กีซสถาน

**[[ตราแผ่นดิน]]ของ[[คีร์กีซสถาน]]** ประกาศใช้อย่างเป็นทางการเมื่อวันที่ 2 มิถุนายน พ.ศ. 2535 หลังแยกตัวออกจากสหภาพโซเวียต ตราแผ่นดินเป็นสีน้ำเงิน สีฟ้าของชาวคีร์กีซ หมายถึง ความกล้าหาญและความบริสุทธิ์ (มีนัยใกล้เคียงกับธงชาติคาซัคสถานและตราแผ่นดินของคาซัคสถาน) ด้านซ้ายและขวาของตรานั้นมีช่อดอกฝ้ายกับรวงข้าวสาลีรองรับ ที่ส่วนยอดและส่วนล่างมีนามชื่อประเทศเป็นอักษรซีริลลิกว่า ( *Kyrgyz Respublikasy*)

ตรงกลางมีภูเขาเตียนชาน ("Tian Shan") ภายใต้แสงรัศมีของดวงอาทิตย์ช่วงรุ่งอรุณ โดยมีนกเหยี่ยวกำลังสยายปีกบินรองรับภูเขาเตียนชาน ส่วนท่าบินของนก หมายถึงวิสัยทัศน์ของชาติที่ก้าวไปข้างหน้าอย่างทรงพลัง

## ประวัติ
ก่อนหน้าที่จะได้รับอิสรภาพจากสหภาพโซเวียต เดิมคีร์กีซสถานได้ใช้ตราแผ่นดินของสาธารณรัฐโซเวียต ในช่วงระหว่างการเปลี่ยนถ่ายอำนาจ สัญลักษณ์ค้อนเคียวที่สื่อถึงการปฏิวัติรัสเซีย พ.ศ. 2460 ได้ถูกตัดออก แบบตราแผ่นดินปัจจุบันได้ดัดแปลงแก้ไขและยังคงลักษณะบางอย่างของตราเดิมในสมัยโซเวียตคีร์กีซ เช่น ช่อดอกฝ้ายกับรวงข้าวสาลี และภูเขาเตียนชาน

## ดูเพิ่ม
* ตราแผ่นดินของสาธารณรัฐสังคมนิยมโซเวียตคีร์กีซ
* ธงชาติคีร์กีซสถาน

## อ้างอิง

## แหล่งข้อมูลอื่น

คคีร์กีซสถาน
หมวดหมู่:สัญลักษณ์ของประเทศคีร์กีซสถาน